கோவையில் சிங்காநல்லூர் அருகே சாக்கடையில், சாக்குமூட்டையில் கட்டப்பட்ட நிலையில், ஒரு சடலம் இருப்பதாகப் போலீஸாருக்கு தகவல் கிடைத்தது. இதையடுத்து, சம்பவ இடத்துக்குச் சென்ற போலீஸார், சாக்கு மூட்டையில் இருந்த பெண் சடலத்தைக் கைப்பற்றி, பிரேத பரிசோதனைக்காக கோவை அரசு மருத்துவமனைக்கு அனுப்பி வைத்தனர். பின்னர், விசாரணையில் அந்தப் பெண், ராமநாதபுரம் பகுதியைச் சேர்ந்தவர் என்றும் சுகாதாரத்துறை அமைச்சர் விஜயபாஸ்கரின் மாமனார் சுந்தரம் வீட்டில் பணிபுரிந்தவர் என்றும் தெரியவந்தது.